4.pielikums

Ministru kabineta

2009.gada 7.aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam** **„Noteikumi par sliekšņa deklarācijas iesniegšanas kārtību un saturu”** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 2019.gada 8.augustā, 2019.gada 16.augustā (elektroniskā saskaņošana pirms virzības saskaņošanai Ministru kabineta sēdē) | | |
|  |  | | |
| Saskaņošanas dalībnieki | Tieslietu ministrija, Ārlietu ministrija, Iekšlietu ministrija, Ekonomikas ministrija, Kultūras ministrija, Ģenerālprokuratūra, Finanšu izlūkošanas dienests, Finanšu un kapitāla tirgus komisija, Latvijas Zvērinātu advokātu padome, Latvijas Zvērinātu notāru padome, Latvijas Zvērinātu revidentu asociācija, Latvijas Banka, Izložu un azartspēļu uzraudzības inspekcija, Nacionālā kultūras mantojuma pārvalde, Patērētāju tiesību aizsardzības centrs, Latvijas Finanšu nozares asociācija, Latvijas Maksājumu pakalpojumu un elektroniskās naudas iestāžu asociācija, Latvijas Alternatīvo finanšu pakalpojumu asociācija, Latvijas Darba devēju konfederācija, Latvijas Apdrošinātāju asociācija, Latvijas Tirdzniecības un rūpniecības kamera, Latvijas Privātā un Riska kapitāla asociācija, Latvijas Līzinga devēju asociācija, Biedrība “Latvijas Spēļu biznesa asociācija”, Latvijas Republikas Grāmatvežu asociācija, Latvijas Apdrošināšanas brokeru asociācija, Latvijas Kooperatīvo krājaizdevu sabiedrību savienība | | |
| Saskaņošanas dalībnieki izskatīja šādu ministriju (citu institūciju) iebildumus | |  | Tieslietu ministrija |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | - | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
|  | **Noteikumu projekta 2., 6.un 7.punkts**  „2.[Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums) (turpmāk – likums) noteiktiem likuma subjektiem (turpmāk – likuma subjekti) atbilstoši likuma prasībām ir pienākums reizi nedēļā sniegt informāciju Finanšu izlūkošanas dienestam par katru iepriekšējā periodā veiktu darījumu (turpmāk – darījums), kura pazīmes atbilst vismaz vienai no šajos noteikumos minētajām pazīmēm.”  „6. Likuma subjektiem ir pienākums iesniegt Finanšu izlūkošanas dienestam sliekšņa deklarāciju par šādiem darījumiem:”    „7.Likuma subjektiem ir pienākums sliekšņa deklarāciju iesniegt elektroniski, izmantojot Finanšu izlūkošanas dienesta uzturēto tīmekļvietni https://zinojumi.fid.gov.lv (turpmāk – e-pakalpojums).” | | **Tieslietu ministrija**  Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunkts noteic, ka normatīvā akta projektā neietver normas, kas dublē augstāka juridiska spēka normatīvā akta tiesību normās ietverto regulējumu. Ievērojot minēto, lūdzam precizēt projekta 2. punktā, 6. punkta ievaddaļā un 7. punktā ietverto regulējumu, jo tas daļēji dublē likuma 31.2 panta pirmajā daļā ietverto regulējumu. | **Iebildums ņemts vērā**  Ir precizēts Noteikumu projekta 2.punkts 5.punkta ievaddaļa un 6.punkts. | | **Noteikumu projekta 2., 5.un 6.punkts**  „2.[Noziedzīgi iegūtu līdzekļu legalizācijas un terorisma un proliferācijas finansēšanas novēršanas likum](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums)a subjekti (turpmāk – likuma subjekti) reizi nedēļā sniedz sliekšņa deklarāciju Finanšu izlūkošanas dienestam par katru iepriekšējā periodā veiktu darījumu starp likuma subjektu un viņa klientiem (turpmāk – darījums) šajos noteikumos noteiktajos gadījumos.”  „5.Likuma subjekti iesniedz Finanšu izlūkošanas dienestam sliekšņa deklarāciju šādos gadījumos:”  „6. Likuma subjekti sliekšņa deklarāciju iesniedz elektroniski, izmantojot Finanšu izlūkošanas dienesta uzturēto tīmekļvietni https://zinojumi.fid.gov.lv” |
|  | **Noteikumu projekta 4.punkts:**  „4.Sliekšņa deklarācijas iesniegšana neatbrīvo likuma subjektu no pienākuma iesniegt ziņojumu par aizdomīgu darījumu.” | | **Tieslietu ministrija**  Projekta 4. punkts noteic, ka sliekšņa deklarācijas iesniegšana neatbrīvo likuma subjektu no pienākuma iesniegt ziņojumu par aizdomīgu darījumu. Vēršam uzmanību uz to, ka projektā nevar tikt ietverts regulējums, kas attiecas uz ziņojumiem par aizdomīgiem darījumiem, ievērojot, ka tas neatbilst likuma 31.3 pantā ietvertajam pilnvarojumam Ministru kabinetam. Turklāt attiecībā uz ziņojumiem par aizdomīgiem darījumiem tiks izdoti atsevišķi Ministru kabineta noteikumi atbilstoši likuma 31. panta otrajā daļā ietvertajam pilnvarojumam Ministru kabinetam. Ievērojot minēto, lūdzam svītrot projekta 4. punktu. | **Iebildums ņemts vērā** | | Noteikumu projekta 4.punkts svītrots. Precizēta anotācija. |
|  | **Noteikumu projekta II nodaļa** | | **Tieslietu ministrija**  Vēršam uzmanību uz to, ka Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – likums) 31.3 pants noteic, ka Ministru kabinets nosaka gadījumus, kad iesniedzama sliekšņa deklarācija, sliekšņa deklarācijas iesniegšanas kārtību un saturu, kā arī apstiprina sliekšņa deklarācijas veidlapu. Līdz ar to projekts ir jāizstrādā atbilstoši likuma 31.3 pantā ietvertajam pilnvarojumam Ministru kabinetam, proti, projektā ir jāparedz gadījumi, kad iesniedzama sliekšņa deklarācija, sliekšņa deklarācijas iesniegšanas kārtība un saturs, kā arī jāapstiprina sliekšņa deklarācijas veidlapu. Savukārt, piemēram, no likuma 31.3 pantā ietvertā pilnvarojuma Ministru kabinetam neizriet tiesības noteikt projekta II nodaļā minētās sliekšņa deklarācijas pazīmes. Papildus vēršam uzmanību uz to, ka jēdziens "kārtība" nozīmē norises īstenošanas veidu vai darbības organizāciju, proti, attiecīgais pilnvarojums likuma 31.3 pantā paredz tiesības Ministru kabinetam regulēt attiecīgā jautājuma procesuālo aspektu (*skat. Satversmes tiesas 2012. gada 2. maija sprieduma lietā Nr. 2011-17-03 13.3. apakšpunktu*). Ievērojot minēto, lūdzam precizēt projekta saturu atbilstoši likuma 31.3 pantā ietvertajam pilnvarojumam Ministru kabinetam. | **Iebildums ņemts vērā** | | Precizēts Noteikumu projekta 5.punkts:  Likuma subjekti iesniedz Finanšu izlūkošanas dienestam sliekšņa deklarāciju šādos gadījumos:   * 1. attiecībā uz visiem likuma subjektiem, ciktāl tie nodrošina pakalpojumus, kas saistīti ar skaidras naudas darījumiem, vai pārrobežu maksājumiem:      1. klients veic skaidras naudas darījumu, kura apmērs ir ekvivalents 7 000 *euro* vai vairāk;      2. klients nosūta vai saņem pārrobežu maksājumu, kura apmērs ir ekvivalents 500 000 *euro* vai vairāk.   2. attiecībā uz apdrošināšanas komersantiem un starpniekiem, ciktāl tie veic vai sniedz dzīvības apdrošināšanas vai citus ar līdzekļu uzkrāšanu saistītus apdrošināšanas pakalpojumus – izmaksātās apdrošināšanas atlīdzības vai atpirkumu summa ir ekvivalenta 100 000 *euro* vai vairāk;   3. attiecībā uz privātajiem pensiju fondiem - izmaksātā papildpensijas kapitāla summa ir ekvivalenta 100 000 *euro* vai vairāk;   4. attiecībā uz kapitālsabiedrībām un kredītiestādēm, kas nodarbojas ar ārvalstu valūtas skaidrās naudas pirkšanu un pārdošanu – darījums, kurā klients pērk vai pārdod ārvalstu valūtu skaidrā naudā, kuras apmērs ir ekvivalents 5 000 *euro* vai vairāk;   5. attiecībā uz izložu un azartspēļu organizētājiem - darījums, kura apmērs ir ekvivalents 2 000 *euro* vai vairāk un kurā klientam izmaksā laimestu vai veic norēķinus ar klientu, kā arī ja klients pērk, pārdod vai maina spēles dalības līdzekļus vai šajā nolūkā maina valūtu, papildina interaktīvo azartspēļu un interaktīvo izložu kontu vai no tā izņem līdzekļus apmērā, kas ir ekvivalents 2 000 *euro* vai vairāk;   6. attiecībā uz personām, kas nodarbojas mākslas un antikvāro priekšmetu apritē – darījuma apmērs ir ekvivalents 50 000 *euro* vai vairāk. |
|  | **Noteikumu projekta 8., 9. un 10.punkts**  „8.Iesniedzot sliekšņa deklarāciju, likuma subjekts aizpilda veidlapu tiešsaistes formā vai augšupielādē *Extensible Markup Language* (turpmāk - XML) datni atbilstoši šo noteikumu pielikumā noteiktajam datu saturam.”  „9.Finanšu izlūkošanas dienests XML shēmas struktūru jeb *XML Schema Definition* (turpmāk - XSD) shēmu uztur savā tīmekļvietnē www.fid.gov.lv, darot to pieejamu likuma subjektiem un to uzraudzības un kontroles institūcijām.”  „10.Ja Finanšu izlūkošanas dienests veic būtiskas izmaiņas šo noteikumu 9.punktā minētajā XSD shēmā, tad ne vēlāk kā divus mēnešus pirms izmaiņu stāšanās spēkā Finanšu izlūkošanas dienests publicē jauno XSD shēmu.” | | **Tieslietu ministrija**  Vēršam uzmanību uz to, ka projekta 8., 9. un 10. punktā ietvertais regulējums par XML datni, XML shēmu un XSD shēmu ir neskaidrs. Turklāt vēršam uzmanību uz to, ka projektā būtu jāparedz sliekšņa deklarācijas iesniegšanas kārtība un saturs, kā arī jāapstiprina sliekšņa deklarācijas veidlapu. Tāpat papildus vēršam uzmanību uz to, ka normatīvā akta projektu raksta, ievērojot valsts valodas prasības, kā arī tam ir jābūt lakoniskam un saprotamam *(skat. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.1. un 2.2. apakšpunkts).* Ievērojot minēto, lūdzam precizēt projekta 8., 9. un 10. punktā ietverto regulējumu.  Papildus lūdzam projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā skaidrot gan iepriekš minētā regulējuma, gan cita projektā ietvertā regulējuma mērķi un būtību *(Smiltēna A., Bloma I. Tiesību akta projekta ietekmes sākotnējā izvērtēšana. [B.v.]: Valsts kanceleja, 2014, 17. lpp.),* necitējot projektā ietvertās normas. Turklāt vēršam uzmanību uz to, ka anotācijas I sadaļas 2. punktu aizpilda atbilstoši Ministru kabineta 2009. gada 15. decembra instrukcijas Nr. 19 ''Tiesību akta projekta sākotnējās ietekmes izvērtēšanas kārtība'' (turpmāk – instrukcija) 14. punktā noteiktajām prasībām. | **Ņemts vērā** | | Svītrots Noteikumu 9.un 10.punkts. Precizēta anotācija. |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dina Buse

|  |
| --- |
| (par projektu atbildīgās amatpersonas vārds un uzvārds) |
| Finanšu tirgus politikas departamenta direktores vietniece, Kredītiestāžu un maksājumu pakalpojumu politikas nodaļas vadītāja |
| (amats) |
| Tālrunis:  67095535 |
| (tālruņa un faksa numurs) |
| Dina.Buse@fm.gov.lv |
| (e-pasta adrese) |

Buse, 67095535

Dina.Buse@fm.gov.lv